**GRADIVO ZA NOVINARJE**

**Srečanje z novinarji, 09. januar 2024**

**Vsebina:**

Pregled dela KGZS v letu 2023

**PREGLED DELA KGZS V LETU 2023**

Kmetijsko gozdarska zbornica Slovenije zaključuje leto 2023 s **113.346** člani, od tega je **111.670** fizičnih in **1.676** pravnih oseb. V okviru KGZS deluje **32** strokovnih odborov, ki so posvetovalni organi Sveta in Upravnega odbora KGZS, ki sta najvišja organa zbornice. V odbore je imenovano **298** članov, ki oblikujejo stališča do predlogov zakonodaje na vseh ravneh ter dajejo predloge in rešitve za napredek kmetijstva ter razvoja podeželja. V letu 2023 je bilo izvedenih **34** sej odborov.

Pod okriljem Kmetijsko gozdarske zbornice Slovenije se izvajajo strokovne naloge in skrbi za promocijo kmetijstva ter podeželja. V KGZS delujejo javne službe, kot so: kmetijsko svetovanje, strokovne naloge v živinoreji, strokovne naloge v proizvodnji kmetijskih rastlin in zdravstveno varstvo rastlin. V sistemu KGZS delujejo laboratoriji za analize mleka, vina in tal ter poskusni centri za sadjarstvo in oljarstvo, trsničarski centri ter osemenjevalna središča za bike in merjasce.

Pri rezultatih dela Kmetijsko gozdarske zbornice Slovenije - na strokovnem področju ter njeni zastopstveni vlogi kmetijstva in podeželja - opravljajo pomembno delo številni posamezniki, ustanove in organizacije, ki delujejo znotraj zborničnega sistema ali z njim sodelujejo. Člani zbornice in različni strokovni sodelavci prek zborničnega sistema v organih zbornice (svet KGZS, upravni odbor, strokovni odbori in komisije, sveti območnih enot ter odbori izpostav) sooblikujejo kmetijsko politiko na državni, regionalni in lokalni ravni. Sodelovanje z občinami in drugimi lokalnimi skupnostmi ter državo je ključnega pomena za izboljšanje položaja kmeta in prenos konkretnih težav s kmetij v reševanje odgovornim organom.

Zbornica je v letu 2023 z različnimi aktivnostmi utrjevala zavedanje pomena kmetijstva ter stanovskega povezovanja. Za širjenje pozitivnih sporočil in informiranje članov KGZS smo uporabili spletne strani, družbena omrežja in druge digitalne platforme. Aktivna medijska prisotnost predsednika KGZS je vplivala na oblikovanje in vzdrževanje ugleda ter učinkovito komunikacijo med kmetijskimi partnerji in drugimi ključnimi deležniki. Tako smo krizne situacije, ki so zaznamovale leto 2023, reševali z jasnimi in usklajenimi stališči, ki jih je prek medijev predstavljal predsednik Kmetijsko gozdarske zbornice Slovenije **Roman Žveglič**. Pred mikrofon in kamere je v letu 2023 stopil **111-krat**.

Promocijske predstavitve so potekale na mednarodnem kmetijskem sejmu AGRA v Gornji Radgona, mednarodnem obrtnem sejmu MOS v Celju ter sejmu Narava zdravje v Ljubljani. Ponovno smo obudili tržne dogodke Podeželje v mestu, na Ponikvi je potekalo jubilejno 20. tradicionalno vseslovensko srečanje kmetov. Razvojne aktivnosti smo med drugim spodbujali z akcijo S kmetije za Vas, izborom Inovativni mladi kmet, in medresorskim projektom Tradicionalni slovenski zajtrk, v sklopu katerega je bila KGZS organizator osrednjega medijskega dogodka.

O aktualnih zadevah smo redno obveščali voljene organe in druge člane zbornice prek elektronskih obvestil in s tem omogočili dostop ter pretok informacij o aktivnostih zbornice oziroma zborničnega urada. Povečali smo število objav na družbenih omrežjih (FB, Youtube) in naši spletni strani – **298** objav.

Pripravili smo brošuro ob 30. obletnici protestov kmetov leta 1993 in ob 20. srečanju kmetov na Ponikvi in Slomu. Sodelovali pri pripravi **12** oddaj Zelena dežela na radiu Ognjišče, **52** objavami v rubriki Iz dela zbornice v Kmečkem glasu ter izdali **6** številk glasila Zelena dežela v nakladi **100.000** izvodov. Organizirali **8** novinarskih konferenc, po adremi medijem poslali **25** sporočil za javnost in odgovorili na **48** novinarskih vprašanj. V okviru TV in podkasta Zelena dežela je bilo objavljenih **18** videoposnetkov in **12** podkastov. Preko e pošte je bilo poslanih **17** združenih e-novic cca **21.000** naročnikom.

KGZS se povezuje na lokalni, državni in mednarodni ravni. Predstavniki zbornice sodelujejo v različnih mednarodnih organizacijah, kot so COPA-COGECA, MEDAC (Mediterranean Advisory Council). Povezani smo z državami Višegrajske skupine, kmetijskimi zbornicami in kmetijskimi organizacijami držav (skupina Treh morij), ki se nahajajo v Evropi blizu Baltskega, Črnega in Jadranskega morja: Avstrija, Bolgarija, Hrvaška, Češka, Estonija, Latvija, Litva, Poljska, Romunija, Slovaška, Slovenija in Madžarska.

KGZS sodeluje z alpsko konvencijo in ima člana v upravnem odboru mednarodne organizacije kmetijskih svetovalcev EUFRAS, ki združuje **36** organizacij iz **24** držav ter predsednika v organizaciji kmetijskih svetovalcev JV Evrope SEASN, ki združuje **19** članic iz **12** držav.

KGZS je aktivno vključena v delo evropske podeželske mreže ERDN (The European Rural Development Network), ki združuje predstavnike kmetijskih svetovalcev, ministrstev ter raziskovalnih organizacij Evropske unije. Specialisti KGZS sodelujejo v EIP-AGRI fokusnih skupinah. Predstavnik zbornice prav tako sodeluje v Evropskem ekonomsko-socialnem odboru (EESO). Gre za posvetovalno telo Evropske unije, ki s strokovnimi mnenji pri odločitvah pomaga Evropski komisiji, Svetu in Evropskemu parlamentu.

**AKTIVNOSTI KGZS PRI REŠEVANJU PRAVNIH TEŽAV**

Sektor za pravne zadeve KGZS skrbi za urejanje pravnega in statusnega položaja zbornice, aktov zbornice ter vzpostavlja in vzdržuje pravna razmerja z državnimi in drugimi organi. Podpira delo organov zbornice, odgovarja na pravna vprašanja ter sodeluje in zagotavlja podporo drugim organizacijskim enotam zbornice. Ena od pomembnih aktivnosti sektorja je sodelovanje pri pripravi ali spremembah predpisov s področja kmetijstva. Tako so sodelavci za pravne zadeve v letu 2023 aktivno sodelovali pri pripravi in spremembah predpisov s področja kmetijstva: Zakon o obnovi, razvoju in zagotavljanju finančnih sredstev; Zakon o energetski prenovi; Zakon o divjadi in lovstvu; Zakon o dolgotrajni oskrbi; Zakon o spremembah in dopolnitvah Zakona o izvrševanju proračunov Republike Slovenije za leti 2023 in 2024 (ki je uvedel zimski letni dodatek za upokojence); Zakon o zavodu za zdravstveno zavarovanje Slovenije; Pravilnik o poklicnih boleznih; Zakon o zaščiti živali, Zakon o uvajanju naprav za proizvodnjo električne energije iz obnovljivih virov energije; Gradbeni zakon, Zakon o dohodnini in Zakon o Kmetijsko gozdarski zbornici Slovenije.

Pripravljenih in objavljenih je bilo prek **20** poljudnih člankov. Prav tako je bila članom zbornice nudena pravna pomoč pri reševanju težav glede ukrepov kmetijske politike (neposredna plačila, plačila za ukrepe razvoja podeželja ipd.) in civilnopravnih, stvarnopravnih in obligacijsko-pravnih zadevah. Ustni nasvet, pisno strokovno pravno mnenje ali pritožba oziroma tožba za člane KGZS pomeni usmeritev, prihranek časa, denarja in kakovosten izdelek. V letu 2023 je bilo izvedenih več kot **1300** različnih pravnih svetovanj. **Pritožbe na temo:** neposredna plačila 2022 (odločbe o OOTT, plačilo za mlade kmete, ukrepi KOPOP, ukrepi ekološkega kmetovanja), razpisi za razvoj podeželja (investicijski razpisi, razpis za mlade prevzemnike, razpisi za majhne kmetije), naravne nesreče, davki na kmetiji (DDV sistem, dohodnina, trošarine, nadomestilo za uporabo stavbnih zemljišč), promet s kmetijskimi zemljišči, gradnja kmetijskih objektov, uveljavljanje pravic iz javnih sredstev, pravice iz pokojninskega in invalidskega zavarovanja, škoda po divjadi in zvereh. **Tožbe ali študije zanje** (upravno sodišče, okrajno ali okrožno sodišče), neposredna plačila, razpisi za razvoj podeželja (razpis za mlade prevzemnike, razpis za majhne kmetije, investicijski razpisi), naravne nesreče, sečnja gozda, motenje posesti, priposestvovanje nepremičnine, delitev solastnine, promet s kmetijskimi zemljišči, dostopna pot, ureditev meje, zdravstveno zavarovanje, uveljavljanje pravic iz javnih sredstev, pokojninsko in invalidsko zavarovanje, škoda po divjadi in zvereh). **Osebna, pisna ali telefonska pravna svetovanja na področjih** kmetijske politike, nepremičnin, pripravi pogodb, nejasnosti glede davkov, dedovanja, dela in socialne varnosti**,** agrarnih in pašnih skupnosti ter ostale kmetijske problematike kot so inšpekcijski postopki na kmetijah, namakalni in osuševalni sistemi, dopolnilne dejavnosti, zakupi pri Skladu kmetijskih zemljišč in gozdov, čiščenja blatnih cest, statusa kmeta, sporočanja podatkov v CRG, škode po divjadi, sanitarne sečnje, obnove vinograda, odgovornosti lastnikov gozdov, odgovornosti za škodo po naravnih nesrečah, gradnji gozdne vlake in gradnji kmetijskih objektov.

1. **KGZS VLOŽILA 4 VLOGE ZA IZREDNI ODSTREL VOLKOV**

Problematika odstrela zveri v povezavi s kmetijstvom se je v letu 2023 izrazila skozi štiri vloge KGZS za izredni odstrel volkov. Vložene so bile za štiri različne trope z območij Brkini, Pokljuka, Nanos in Javorniki, vsaka s prošnjo za odstrel dveh volkov. Časovni okvir vlog je bil: 16. marca (Brkini), 16. maja (Pokljuka), 6. julija (Nanos in Javorniki). Odločbe so bile izdane s precejšno zamudo. Odločba za odstrel v Brkinih sredi novembra 2023, kar je predstavljalo zamudo **8** mesecev od vložitve vloge. Odločbi za odstrel v Nanosu in Javornikih sta bili izdani 5. januarja 2024, kar pomeni zamudo **5** mesecev od vložitve vlog. Kar zadeva realizacijo odločb, ni konkretnih podatkov. Odločba za odvzem **230** medvedov je bila v celoti realizirana.

1. **NARAVNE NESREČE – škoda po pozebi, toči in poplavah**

V letu 2023 smo se soočili z izzivi, ki jih prinašajo naravne nesreče, kot so pozeba, toča in poplave velikega obsega. Kmetijski svetovalci in kmetje so aktivno sodelovali pri odpravljanju posledic, oceni škode na pridelkih, pripravi navodil za kmetovalce na prizadetih območjih ter oblikovanju smernic za kmetovanje v degradiranem okolju in remediaciji poplavljenih tal. Sodelovali so pri predstavitvi ukrepov po poplavah, zbiranju podatkov o škodi, ki jo je povzročilo več naravnih nesreč, in koordinaciji dobave krme na prizadetih kmetijah. Vloga KGZS je bila pomembna pri koordinaciji projekta nevladnih kmetijskih organizacij **Nudim potrebujem pomoč na kmetiji**, predvsem pri organizaciji prevozov krme.

Poleg tega so aktivno sodelovali v komisijah za ocenjevanje škode ter pripravljali seznam intervencij za leto 2024. Cilj delovanja je bil zagotoviti finančno pomoč prizadetim kmetijam s strani države, vključno s predčasnim izplačilom subvencij, znižanjem prispevkov ter najemnin za kmetijska zemljišča. Hkrati sodelujejo pri iskanju in uvajanju ukrepov prilagajanja kmetijstva na podnebne spremembe, poenostavitev postopkov ocenjevanja škode ter povečanje stopnje sofinanciranja zavarovanja.

1. **NOVA EU ZAKONODAJA NA PODROČJU RABE FFS – Uredba o trajnostni rabi FFS**

KGZS je sodelovala pri pripravi stališča Slovenije in izvedla številne aktivnosti na različnih ravneh odločanja, s čimer je prispevala k ustavitvi postopka sprejemanja predlagane uredbe EU o trajnostni uporabi fitofarmacevtskih sredstev. Predlagana uredba bi namreč omejila rabo fitofarmacevtskih sredstev na občutljivih območjih (**44 %** slovenskih pridelovalnih površin) in zmanjšala njihovo uporabo za vsaj **50 %** do leta 2030 ter uvedla druge omejitve brez alternativnih rešitev. KGZS je sodelovala pri pripravi stališča Slovenije ter s številnimi aktivnostmi prek EK, Copa Cogeca, Evropskega ekonomsko socialnega sveta, slovenskih EU poslancev in odločevalcev v državi, pripomogla k ustavitvi postopka sprejemanja uredbe in pripravi novega predloga. Cilj KGZS je ohraniti možnost kmetovanja z obstoječimi fitofarmacevtskimi sredstvi ob upoštevanju nacionalnih omejitev. S tem želimo slovenskim kmetom omogočiti pridelavo hrane in finančnega stanja na kmetijah v vsaj obstoječem obsegu (z uporabo FFS so pridelki **30** do **70 %** večji).Usmeritve za naprej: aktivno sodelovanje pri oblikovanju novega predloga uredbe, ki ne bo imela tako hudih posledic za slovensko kmetijstvo.

1. **SHEMA KAKOVOSTI IK ŽITA**

V maju 2023 je bila potrjena in stopila v veljavo shema IK žita (pšenica, ječmen, oves, rž, koruza, ajda). Ko bo odkupljene **15 %** krušne pšenice, pridelane po tej shemi, se bo pričela promocija pridelkov in izdelkov IK iz žit in ajde. Cilj je spodbujanje pridelave žit in ajde v Sloveniji, spodbujanje potrošnikov k nakupu izdelkov in pridelkov slovenskih pridelovalcev, izboljšati sledljivost in poudariti slovensko poreklo pridelka. Doseči želimo čim večjo vključenost v shemo in **5 – 10 %** višjo odkupno ceno.

1. **DENARNA NADOMESTILA NA NAJOŽJIH VODOVARSTVENIH OBMOČJIH (VVO I)**

S ciljem, da se kmetom, ki kmetujejo na VVO I in so zaradi vodovarstvenega režima prikrajšani pri dohodku, zagotovi višja denarna nadomestila, je bil na KGZS pripravljen in z MNVP usklajen predlog metode izračunavanja denarnih nadomestil na VVO I, po kateri bodo kmetje upravičeni do višjih denarnih nadomestil. Povprečna višina denarnega nadomestila bo tako znašala 500 evrov/ha (prej cca 100 evrov/ha). Želja je pripraviti zakonsko podlago za uveljavitev dejanskih odškodnin namesto denarnih nadomestil, ki so državna pomoč ter časovno in vrednostno omejena.

1. **PODALJŠANJE OBDOBJA GNOJENJA S TEKOČIMI ORGANSKIMI GNOJILI**

Zaradi neugodnega vremena, predvsem zaradi obilnih količin dežja v jesenskem obdobju, je bila obdelava kmetijskih zemljišč otežena, prav tako pa so bili zaradi razmočenih tal oteženi razvažanje živinskih gnojil, spravilo pridelkov in pravočasna priprava njiv za ozimne kulture. KGZS je podala pobudo za podaljšanje dovoljenega obdobja gnojenja s tekočimi organskimi gnojili. S podaljšanjem dovoljenega obdobja gnojenja s tekočimi organskimi gnojili. S tem je bila omogočena optimalnejša in okoljsko ustreznejšo izvedbo gnojenja.

1. **IZJEME GLEDE MINIMALNE POKRITOSTI TAL**

Dosežena izjema, ki zagotavlja izvedbo ustrezne tehnologije pri pridelavi krompirja in zelenjadnic ter pravočasno pripravo tal za setev in sajenje. Gre za zahtevo iz pogojenosti, da mora biti površina v obdobju od 15.11. tekočega leta do 15.2. naslednje leto, pokrita oziroma nepreorana. Zahteva je bila odobrena, tako pogoj ne velja za orna zemljišča, na katerih se pridelujejo krompir, cvetača, listnati ohrovt, glavnati ohrovt, brstični ohrovt, blitva, špinača, grah, bob, čebula, česen, solatnice, peteršilj, šparglji, radič, motovilec, sladki komarček, šalotka, por, zimski luk, hren, rabarbara in korenje.

1. **PRIPRAVA SMERNIC DOBRE HIGIENSKE PRAKSE ZA PREDELAVO OLJK V OLJČNO OLJE IN NAMIZNE OLJKE**

Pripravljene smernice dobre higienske prakse za predelavo oljk v oljčno olje in namizne oljke so v fazi potrjevanja. S smernicami oljkar vzpostavi svoj sistem dobre higienske prakse in izpolni vse zahteve veljavne zakonodaje, ki jo mora spoštovati. Smernice bodo doprinesle k večji kakovosti in varnosti oljčnega olja za prehrano ljudi in zmanjšale stroški zagotavljanja varnosti oljčnega olja pridelovalcem, saj ni potrebno vzpostavljati sistema po načelu HACCP.

1. **OZNAČEVANJE VINA**

V sodelovanju z MKGP seznanitev vinarjev z Uredbo (EU) 2021/2117 glede novega označevanja po 8. 12. 2023. V veljavo je stopila Uredba (EU) 2021/2117, ki označevanje vina približuje označevanju vseh drugih živilskih izdelkov, velja pa za vsa vina in aromatizirana vina, pridelana in ustekleničena po tem datumu. Glavne spremembe v primerjavi s prejšnjim označevanjem vin so dodane obvezne navedbe hranilne vrednosti (energijska vrednost in količina hranil), seznam sestavin in dopolnjen seznam alergenov (pšenične beljakovine). Z navedenimi spremembami je KGZS prek različnih kanalov seznanjala vinarje, da prilagodijo etikete novim zahtevam.

1. **UVELJAVITEV DODATNIH ZAHTEV ZNOTRAJ INTERVENCIJE DOBROBIT ŽIVALI**

KGZS je uspešno sodelovala pri uveljavitvi novih zahtev znotraj intervencije za dobrobit živali (DŽ) v okviru Strategije nacionalnega plana 2023-2027. V podintervenciji DŽ drobnica so dosegle dve novi zahtevi: hlevska reja drobnice in izpust, kar omogoča rejcem dodatna finančna sredstva. V podintervenciji DŽ govedo so uveljavile zahteve za izpust, vzrejo telet in izkoreninjenje BVD (bovina virusna diareja), ki prinaša ekonomske izgube. KGZS si prizadeva za ohranitev in stabilnost živinorejskih sektorjev ter sodeluje pri oblikovanju ukrepov za njihov nadaljnji razvoj v prihodnosti.

1. **POBUDA ZA SPREMEMBO UREDBE O DOBROBITI ŽIVALI ZA LETO 2024**

KGZS je predlagala zvišanje obtežbe z živalmi v intervenciji paše goveda s treh GVŽ na pet GVŽ glede na skupno površino GERK-ov, kjer je dovoljeno izvajanje paše. Ta sprememba naj bi bila uveljavljena v letu 2024, kar bi olajšalo izvajanje intervencije, povečalo vpis in koristilo dobrobiti reje govedi. KGZS se bo tudi v prihodnosti zavzemala za ohranitev in stabilnost živinorejskih sektorjev ter iskala rešitve za njihov nadaljnji razvoj.

1. **V INTERVENCIJO O DOBROBITI ŽIVALI ZA LETO 2024 UMEŠČENO PRVIKRAT PERUTNINARSTVO**

KGZS je dosegla vključitev perutninarstva v intervencijo dobrobit živali (DŽ), kar predstavlja prvi ukrep v sklopu Skupne kmetijske politike (SKP) namenjen sektorju perutninarstva. S tem so rejci perutnine upravičeni do posebnih sredstev iz SKP in nadaljnje usmeritve vključujejo implementacijo ukrepa ter sprotno reševanje morebitnih težav.

1. **REGISTRACIJA IN BIOVARNOST V PRAŠIČEREJI**

S strokovnim pristopom in medresornim sodelovanjem institucij smo se angažirali na področju področnih zakonodaj z namenom ohranjanja tradicionalnega slovenskega podeželja, vključno z kulinarično dediščino in avtohtonostjo, ter s protokoli za oceno lastne biovarnosti prispevali k ohranitvi slovenskih rej. Cilj je nadaljevati s strokovnim delom v tej smeri.

1. **TRŽNI STANDARDI ZA KONZUMNA JAJCA**

KGZS je sodelovala pri oblikovanju osnutkov tržnih standardov na ravni EU z namenom zaščite slovenskih rejcev konzumnih jajc. Cilj je preprečiti mešanje lokalnih konzumnih jajc z jajci, proizvedenimi po standardih korporacij, vključno s pranjem jajc z agresivnimi sredstvi. S tem se želi izogniti postopkom in investicijam, ki bi lahko poslabšali kakovost živil. V prihodnje bo treba še naprej spremljati in prispevati k razvoju EU zakonodaje na tem področju.

1. **PRIPRAVA PODLAG ZA POMOČ V ČEBELARSTVU**

KGZS je pripravila vse potrebne podlage za pomoč v sektorju čebelarstva, namenjeno vsem, ki od tega dejavnosti živijo ali imajo čebelarstvo kot dopolnilno dejavnost k kmetijstvu. Glavni cilj je zagotoviti nujno potrebno pomoč čebelarjem zaradi katastrofalne sezone. Finančni doprinos predstavlja pomoč v višini porabljenih sredstev za nabavo krme za vse čebelarje, ki od tega tudi živijo. V prihodnje je treba vztrajati pri komunikaciji s pristojnimi, da se realizira obljubljena pomoč.

1. **POMOČ VLAGATELJEM ZBIRNIH VLOG IN VKLJUČEVANJU V NOVE INTERVENCIJE SN 2023-2027**

Z letom 2023 se je pričelo izvajanje novih intervencij iz Strateškega načrta skupne kmetijske politike 2023–2027 za Slovenijo. Javna služba kmetijskega svetovanja (JSKS), ki deluje v okviru KGZS, je za kmete izvajala informiranje o novih intervencijah in na **73** lokacijah nudila pomoč pri elektronskem izpolnjevanju in oddaji zbirnih vlog. Pri tem je aktivno sodelovalo **213** za to delo usposobljenih kmetijskih svetovalcev. Zaradi potrebe po poznavanju mnogih pravil in pogojev novih intervencij ter vseh podrobnosti delovanja vnosne aplikacije je svetovanje in pomoč pri vnosu zbirnih vlog postala strokovno zelo zahtevna naloga z veliko odgovornostjo. **V roku za oddajo zbirnih vlog, od 31. marca do 10. julija 2023, je bilo oddanih 54.730 vlog.** Večino **98,5 %** so pripravljali s pomočjo kmetijskih svetovalcev. Število oddanih zbirnih vlog je v letu 2023 za **1.092** manjše kot v letu 2022. Za informiranje vlagateljev je bilo po vse Sloveniji pripravljenih **219** usposabljanj, od tega **206** v živo in **13** prek spleta. Usposabljanj se je udeležilo **13.280** udeležencev. O novih intervencijah so kmetijski svetovalci pripravili številne prispevke v nacionalnih in lokalnih medijih (časopisi, glasila, radijske in televizijske kmetijske oddaje in nasveti …), na spletnih straneh so bile objavljene video predstavitve intervencij. Za navodila o vseh intervencijah v tiskani obliki je poskrbelo Ministrstvo za kmetijstvo, gozdarstvo in prehrano, dostopna pa so bila na vseh lokacijah JSKS. Na KGZS ocenjujemo, da je bila kampanja za oddajo zahtevkov za intervencije kmetijske politike težka in dolga, a uspešno izvedena.

1. **PRENOVLJEN PRAVILNIK ZNAKA ZA SPECIALIZIRANO PONUDBO NA TK**

Na KGZS je bila pripravljena prenova Pravilnika o podeljevanju znaka za specializirano ponudbo na turističnih kmetijah, s katerimi turistom omogočamo lažjo prepoznavnost pri izbiri njim želene destinacije. Znaki, ki jih posamezna kmetija ob izpolnjevanju določenih pogojev pridobi, so:  turizem na ekološki kmetiji, turistična kmetija s ponudbo za boljše počutje, družinam z otroki prijazna turistična kmetija, otrokom prijazna turistična kmetija, ljubiteljem konj in jahanja prijazna turistična kmetija, vinogradniška turistična kmetija in  gibalno oviranim osebam prijazna turistična kmetija.

1. **RAZŠIRITEV PANOŽNIH KROŽKOV**

Okrepitev dela s panožnimi krožki med kmeti, ki se ukvarjajo s prirejo mleka, pridelavo hmelja in jabolk. Metoda skupinskega svetovalnega dela z zainteresiranimi rejci oziroma pridelovalci prinaša učinkovito izmenjavo izkušenj med njimi, hitrejše uvajanje tehnoloških rešitev s ciljem izboljšave ekonomskega položaja njihove pridelave. Krožke smo uvajali v dveh korakih na območju treh kmetijsko gozdarskih zavodov, pri čemer smo k ekonomsko učinkovitejšemu pridelovanju usmerjali prek sto kmetij.

1. **IZVAJANJU PRP RAZPISOV IN RAZPISOV IZ SN 2023-2027**

Agencija za kmetijske trge in razvoj podeželja je v finančnem letu 2023 za kmetijska gospodarstva razpisala **7** javnih razpisov iz naslova PRP 2014-2020 in **2** javna razpisa iz naslova SN 2023-2027. Največ odobrenih sredstev je bilo na podukrepu M04.2 Podpora za naložbe v predelavo, trženje oziroma razvoj kmetijskih proizvodov, sledi pa podukrep M04.1 Podpora za naložbe v kmetijska gospodarstva. Največ izplačil v letu 2023 je bilo izvedenih iz naslova podukrepa M04.1 Podpore za naložbe v kmetijska gospodarstva. Za zahtevke na tem podukrepu je bilo v letu 2023 izplačanih **26,72** milijona evrov za podukrep M04.2 Podpora za naložbe v predelavo/trženje in/ali razvoj kmetijskih proizvodov pa je bilo izplačanih **12,49** milijona evrov izplačil. K temu so pomembno pripomogli svetovalci JSKS pri KGZS z informiranjem o razpisih ter osebnim svetovanjem in pripravo vlog, zahtevkov in letnih poročil. Info točke KGZS so izvedle **9** predstavitev javnih razpisov PRP za kmetijska gospodarstva in zainteresirano javnost. Tako je v finančnem letu 2023 na agencijo prispelo iz naslova kmetijskih gospodarstev **817** vlog, na podlagi katerih je bilo izdanih **1.007** pozitivnih odločb v višini **79.577.120** evrovin odobrenih vlog v višini **88.996.233** evrov. Na agencijo je prispelo **4.282** zahtevkov (od tega **2.907** zahtevkov za poukrep **6.3.** Pomoč pri razvoju majhnih kmetij).

1. **ZAGOTAVLJANJE POROČEVALSKIH KMETIJ ZA VZOREC FADN 2023**

Javna služba kmetijskega svetovanja pri KGZS je skupaj z računovodskima pisarnama na KGZS – Zavodu Kranj in Zavodu Ptuj, MKGP ter KIS v letu 2023 zagotovila podporno okolje za poročevalske kmetije, ki sodelujejo v reprezentativnem vzorcu FADN. Vzorec FADN za leto 2023 vključuje **933** poročevalskih kmetij, ki pa morajo najkasneje do konca februarja 2024 oddati vseh **27** poročil FADN za leto 2023. V okviru dela JSKS pri KGZS so potekala usposabljanja za vodenje FADN, svetovanja glede vključitve v FADN ter nudenje pomoči pri izpolnjevanju obrazcev in analizi njihovih preteklih poročil. Določeno je, da mora Slovenija vsako leto predložiti poročila FADN za **908** tržnih kmetijskih gospodarstev. V kolikor Slovenija ne bi zagotovila ustreznega števila poročevalskih kmetij (manj kot **80** %), bi se standardno plačilo za obdelavo podatkov s strani Evropske Komisije, znižalo.

1. **CECRA STANDARD USPOSOBLJENOSTI ZA DELO V KMETIJSKEM SVETOVANJU**

Od leta 2018 je KGZS akreditirana ustanova za usposabljanje kmetijskih svetovalcev za pridobitev mednarodnega certifikata CECRA, ki predstavlja mednarodno dokazilo o usposobljenosti za delo v kmetijskem svetovanju. V letu 2023 so svetovalci prve generacije pridobili certifikat CECRA. Certifikate je pridobilo **12** svetovalcev.

V letu 2023 je uspešno pridobila CECRA certifikat tudi skupina **6** mladih slovenskih kmetijskih svetovalcev v okviru **40** tedenskega mednarodnega programa, ki sta ga zasnovala EUFRAS in YPARD z namenom izvedbe programa mentorstva in usposabljanja mladih svetovalcev po CECRA standardu.

Z usposabljanjem CECRA sta začeli dve novi generaciji svetovalcev in pričakujemo, da bomo v prihodnjih letih imeli v sistemu dodatno usposobljenih **34** svetovalcev. Gre za nova metodološka znanja in dodatne komunikacijske veščine za delo z ustreznimi in preizkušenimi svetovanimi tehnikami. Svetovalci, ki uspešno zaključijo usposabljanje, so primerljivo usposobljeni kot kmetijski svetovalci drugod v Evropi. Za kmetije to pomeni, da bodo njihovi svetovalci z najsodobnejšimi pristopi svetovanja in prenosa znanja uspešno pomagali pri razvoju njihovih kmetij.

1. **INTERAKTIVNI STRATEŠKI MANAGEMENT, PODJETNIŠKA USPOSABLJANJA**

Kmetje za uspešno kmetovanje in razvoj kmetij nujno rabijo, poleg tehnoloških znanj, tudi podjetniška znanja, ki so jih v letu 2023 pridobivali prek različnih usposabljanj.

V letu 2023 smo nadaljevali z usposabljanji za kmete po metodi interaktivnega strateškega menedžmenta (metoda ISM+), ki so potekala na vseh osmih zavodih KGZS. Gre brezplačne tridnevne delavnice z manjšo skupino kmetov pod strokovnim vodstvom kmetijskih svetovalcev, usposobljenih za vodenje delavnic po ISM+ metodi. Končni rezultat delavnice je izdelava konkretnega strateškega načrta razvoja kmetije za obdobje **3-10** let z razdelanimi aktivnostmi za dosego zastavljenih ciljev. V podporo se skozi celoten proces uporablja spletno orodje SMT (Strategic Management Tool), ki smo ga za svetovalno delo posodobili prek projekta Fairshare.

1. **E naSVET KGZS**

Dostopnost do kakovostnih in pravih informacij ter znanja je v današnjem času vse bolj pomembna. Za slovenske kmete je zelo praktična možnost izobraževanja na daljavo in v času in obsegu, ko to zmorejo. S tem namenom smo na KGZS razvili platformo za izobraževanje in svetovanje na daljavo E naSVET KGZS. Platforma se še razvija in nadgrajuje. KGZS je za predstavitev projekta in platforme E naSVET prejela priznanje in nagrado na mednarodni IALB, EUFRAS in SEASN konferenci (konferenca svetovalnih organizacij iz vse Evrope), ki je potekala septembra v Dresdnu v Nemčiji.

1. **DIGITALIZACIJA SLUŽBE KMETIJSKEGA SVETOVANJA**

Na KGZS uvajamo in uporabljamo tudi druga orodja, platforme in aplikacije, saj se je uporabnost teh orodij izredno povečala v času COVID-a. Izkazalo se je, da ta orodja omogočajo veliko dodatnih funkcionalnosti in povečujejo interaktivnosti pri pripravah predstavitev in izobraževanj. Prek projekta Načrt okrevanja in odpornosti razvijamo orodje, ki bo namenjeno digitalizaciji celotnega sistema kmetijskega svetovanja in bo pomemben delovni pripomoček kmetijskim svetovalcem.

1. **102 NOVIH POKLICNO KVALIFICIRANIH OSEB S PODROČJA KMETIJSTVA IN PREDELAVE NA TRADICIONALEN NAČIN**

Tudi v letu 2023 smo prek celega leta izvajali komisije za potrjevanje in pridobivanje Nacionalne poklicne kvalifikacije (NPK) za kmetijske NPK in za NPK s področja predelav na tradicionalen način. Certifikat so pridobile **102** osebe, od tega **47** živinorejcev, **25** poljedelcev, ostalih **30** vinogradnikov, sadjarjev, zelenjadarjev, predelovalcev mesa in sadja na tradicionalen način, izdelovalcev kruha, potic, peciva in testenin na tradicionalen način.

1. **EKOLOŠKO KMETIJSTVO**

V letu 2023 smo na področju ekološkega kmetijstva aktivno sodelovali pri zakonodaji s pripombami na predloge zakonodaje, ki je vplivala na področje ekološkega kmetijstva in s prenosom informacij o zahtevah veljavne zakonodaje kmetom. Poseben poudarek je bil na Strateškem načrtu skupne kmetijske politike za obdobje 2023–2027. Širili smo informacijo o vzpostavitvi evidence ponudbe ekoloških živali in kmete spodbujali, da jo uporabljajo. Konec leta smo na MKGP naslovili predlog, da se podaljša možnosti vstopa v ekološko kontrolo do začetka oddaje zbirnih vlog. V okviru izvajanja javnega naročila Aktivnosti za pospeševanje in razvoj ekološkega kmetovanja je KGZS v sodelovanju s partnerji FKBV, ZDEKS in ČZS aktivno pospeševala interes za ekološko kmetovanje. Gradi se dobro medinstitucionalno sodelovanje.

1. **DOSEŽKI NA PODROČJU MLADIH KMETOV**

Na javni razpis za intervencijo IRP24 - Podpora za vzpostavitev gospodarstev mladih kmetov za leto 2023 je bilo oddanih **84** vlog, ki so bile v večini pripravljene s strani Javne služba kmetijskega svetovanja. Višina razpisanih nepovratnih sredstev znaša **12.162.120** evrov. Izvedene so bile javne predstavitve za intervencijo IRP24 - Podpora za vzpostavitev gospodarstev mladih ter za IRP30 Medgeneracijski prenos znanja.

Prva tako smo peljali že vse utečene aktivnosti v sodelovanju z mladimi kmeti (priprava akcijskega načrta za mlade kmete, strokovna ekskurzija, izobraževanja za mlade kmete, sodelovanje z ZSPM, …).

1. **IZVEDBA SELEKCIJSKEGA DELA**

Glavni poudarek dela temelji na koordinaciji dela JS strokovnih nalog v živinoreji. Smo formalni koordinator znotraj sistema KGZS, kakor tudi neformalni koordinator ostalih/zunanjih izvajalcev JS (KIS, BF, VF, FKBV ). Z izvajanjem JS strokovnih nalog v živinoreji omogočamo delo na izboljševanju genetskega napredka pri vseh gospodarsko pomembnih vrstah domačih živali, kar je eden temeljnih pogojev za razvoj posameznih panog v živinoreji. V letu 2023 so bile opravljene sledeče naloge:

* Govedoreja: več kot **691.500** kontrol in nadkontrol mlečnosti, **74.080** preverjanj porekla živali, **150** vhlevljenih potomcev elitnih bikov v progeno testno postajo, **13.360** ocenjevanj zunanjosti pri prvesnicah, **795** kontrol prireje mesa.
* Prašičereja: več kot **2.480** načrtov parjenj, **10.080** ocen zunanjosti, **642** ocenjenih in odbranih plemenjakov, **3.100** ocenjenih in odbranih plemenic.
* Reja drobnice: več kot **16.580** kontrol mlečnosti, **11.900** kontrol reprodukcije, **3.915** odbranih plemenskih živali, **13.915** preverjanj porekla, **1.830** nalog iz področja selekcije.
1. **JAVNA NAROČILA**

V letu 2023 je bilo uspešno izvedenih osem javnih naročil: Aktivnosti za pospeševanje ekološkega kmetijstva, Ozaveščanje in izobraževanje kmetov za izvajanje naravovarstvenih intervencij, Izvedba demonstracijskih projektov – digitalizacija na kmetijah, Izvedba demonstracijskega projekta – primarna kmetijska proizvodnja, veterina in predelava živil na kmetijah, Izvedba individualnih svetovanj na področju  gospodarske učinkovitosti in izboljšanja odpornosti kmetij, Usposabljanje za potrebe izvajanja podukrepa pomoč za zagon dejavnosti za mlade kmete iz PRP RS, Individualno svetovanje za KMG, ki so vstopila v ukrep EK, Implementacija individualnega sistema za identifikacijo in registracijo drobnice - izvedba popisa živali na obratih. Izveden je bil prvi javni razpis Usposabljanje za Dobrobit živali za govedo, prašiče, drobnico in konje.

1. **PSIHOSOCIALNA PODPORA**

Kot zelo dobra praksa se je v letu 2023 pokazala psihosocialna podpora, ki jo KGZS izvaja v okviru javnega naročila MKGP in se financira iz PRP. Ta omogoča, da se v okviru zborničnega sistema članom kmetij nudi takojšnjo podporo v vseživljenjskih stiskah. V letu 2023 je bilo na tem področju narejenih prek **300** svetovanj.

1. **KGZS IN 7 LETNI PROJEKT CLIMATE FARM DEMO**

Je vseevropska mreža pilotnih demonstracijskih kmetij, na katerih se izvajajo in prikazujejo podnebno pametne rešitve za ogljično nevtralno Evropo. Projekt se je pričel oktobra 2022 in bo trajal **7** let s ciljem pospešiti sprejemanje podnebno pametnih kmetijskih praks in dobrih rešitev pri kmetih ter vseh akterjih AKIS (sistemi znanja in inovacij na področju kmetijstva). Širši cilj je prilagoditi kmetijsko proizvodnjo podnebnim spremembam in doseči ogljično-nevtralni kmetijski sektor do leta 2050, v skladu s cilji podnebne strategije EU.

V projekt je vpletenih **27** Evropskih držav ter **24** mrež skupne kmetijske politike (CAP networks) z okoli **80** partnerskimi organizacijami, med katerimi so svetovalne službe, univerze, kmetijske organizacije, inštituti za aplikativne raziskave in nevladne organizacije. V projektu bo na evropski ravni sodelovalo **1.500** pilotnih demonstracijskih kmetij, od tega **25** v Sloveniji. Skupno število prikazov dobrih praks na kmetijah bo **4500** (v Sloveniji **75**), dosegli bodo **250.000** akterjev, ki se bodo učili in izmenjevali izkušnje. V sklopu projekta se bodo razvijale možnosti financiranja kmetov za dodatne prakse (ogljično financiranje, premijska cena, plačilo za ekosistemske storitve ...).

Projekt Climate Farm Demo prinaša številne koristi za različne deležnike v kmetijskem sektorju v Sloveniji. Spodbuja inovacije, trajnostno prakso ter sodelovanje med različnimi deležniki v kmetijskem sektorju, kar vodi v izboljšanje učinkovitosti, trajnosti in dolgoročni uspeh kmetijskih dejavnosti v Sloveniji.